6 ผู้ที่ได้รับรางวัลหน้าใหม่ จากการประกาศรางวัล ดาวมิชลิน ปี พ.ศ. 2564

ผ่านพ้นไปแล้ว สำหรับการประกาศรางวัลดาวมิชลิน ประจำปี 2564 ซึ่งรางวัลดาวมิชลินนี้ ถือเป็นรางวัลที่คนในวงการอาหารภาคภูมิใจเป็นอย่างมาก เพราะมีมาตรฐานที่สูง และเป็นสากลระดับโลก หลายๆคนอาจจะสงสัยว่า แต่เดิม มิชลิน เป็นยี่ห้อของยางรถยนต์ แต่ทำไมมาเป็นชื่อของรางวัลอาหาร ซึ่งจริงๆแล้วก็คือบริษัท และใช้โลโก้เดียวกัน นั่นก็เป็นเพราะว่า ในสมัยก่อน บริษัทยางรถมิชลินในประเทศฝรั่งเศส ได้จัดแคมเปญให้ลูกค้าสามารถให้คะแนนร้านอาหารและโรงแรมได้ โดยมีหลักการขายที่ว่า ยิ่งลูกค้าขับรถ ใช้รถมาก ก็จะซื้อยางรถยนต์มาก และก็มีลูกค้าให้ความสนใจ และร่วมสนุกกันมากมาย จนกลายเป็นที่มาของดาวมิชลินที่เป็นที่นิยมระดับโลกจนถึงปัจจุบัน และในปีนี้ก็มี 6 ผู้ที่ได้รับรางวัลหน้าใหม่ จากการประกาศรางวัล ดาวมิชลิน ปี พ.ศ. 2564 ได้แก่

ร้านอาหารในประเทศไทยหนึ่งเดียวที่เลื่อนขั้นจาก 1 ดาวมิชลิน เป็น 2 ดาวมิชลิน

ร้านอาหารหนึ่งเดียวในประเทศไทย ที่ได้รับรางวัลเลื่อนขั้นจากรางวัล 1 ดาวมิชลิน แล้วได้พัฒนา ยกระดับมาตรฐานของตัวเองขึ้นมา จนได้รับรางวัล 2 ดาวมิชลิน ได้แก่ ร้าน Chef’s Table ที่เป็นร้านอาหารฝรั่งเศสสไตล์ร่วมสมัย และเลือกสรรวัตถุดิบคุณภาพสูง ดังนั้นจึงไม่แปลกใจเลยที่รสชาติของอาหารร้านนี้ จะมีมาตรฐานระดับโลก

ครั้งแรกของร้าน Blue by Alain Ducasse

ด้วยสไตล์การทำอาหารแบบฝรั่งเศส ผ่านการคัดสรรวัตถุดิบชั้นเลิศ และการประกอบเมนูอาหารสุดประณีต ทำให้ร้านนี้ได้รับรางวัล 1 ดาวมิชลินเป็นครั้งแรก